Pederasti

Pederasti (gresk: παιδεραστία, paiderastia, fra παῖς, «gutt», og ἐραστής, «elsker») betegner en institusjonalisert form for homoseksualitet i antikkens Hellas mellom menn og unge menn (gutter).«Pederasti», Bokmålsordboka Det synes å ha vært et vanlig forekommende og til dels akseptert idealisert forhold mellom en voksen mann og ung gutt utenfor familien i antikkens greske samfunn i polis. I tillegg til den seksuelle andelen, som var mindre uttalt, var det også en pedagogisk andel som var mer vektlagt.Reinsberg, Carola (1989): Ehe, Hetärentum und Knabenliebe im antiken Griechenland, C.H. Beck Verlag, München, ISBN 3-406-33911-5, s. 163. Innebygd i denne idealiserte ideologien om menns opphøyde vennskap, lå det et element av kvinneforakt ved at menn utelukkende kunne ha et intellektuelt forhold til andre menn, og ikke til kvinner. Se også artikkel Prostitusjon i antikkens Hellas.

Historisk har pederasti eksistert i et mangfold av skikker og praksis innenfor ulike kulturer. Statusen til pederasti har endret seg i løpet av historien, til tider betraktet som et ideal og andre ganger som en forbrytelse. I Europas historie har den mest strukturerte kulturelle manifestasjonen vært i antikkens Athen, og synes mest framtredende på 500-tallet f.Kr. Gresk pederastis ulike former ble underlagt filosofiske samtaler hvor den kjødelige, sanselige typen var ugunstig sammenlignet med den erotiske, dog åndelige og moderate former.

Den lovlige status til pederasti i de fleste land i dag er bestemt av om det er eller ikke er gutter som har nådd lovlig seksuell minstealder. Ulovlige former for pederasti faller inn under loven om seksuelt misbruk av barn.«Vold og seksuelle overgrep mot barn» , Barneombudet.no Barn har rett til å bli beskyttet mot alle former for seksuell utnytting og misbruk, i henhold til artikkel 34 i Barnekonvensjonen.«Artikkel 34 - Vern mot seksuell utnytting», Barneombudet.no

Se også
 Pedofili
 Homoseksualitet
 Spartansk pederasti
 Bacha bazi, tradisjonell gutteprostitusjon i Afghanistan og Sentral-Asia 
 North American Man/Boy Love Association

 Referanser 

Eksterne lenker


Kategori:Seksualitet
Kategori:Antikkens Hellas